Diari Oficial de la Generalitat Valenciana


Sumari del DOGV 278, del 08-08-1985 (1985/804780)

DECRET 28/1985, de 30 de juliol, del President de la Generalitat Valenciana delegant funcions en el Subsecretari Tècnic i en el Secretari General de la Presidència del Govern Valencià.
----------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1985/07/30/28/dof/vci/html**

### Dades del document

Número de DOGV
:   278

Data del DOGV
:   08-08-1985

Secció del DOGV
:   DISPOSICIONS GENERALS

Número del document
:   1985/804780


Data del document
:   30-07-1985

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 28/1985, de 30 de juliol, del President de la Generalitat Valenciana delegant funcions en el Subsecretari Tècnic i en el Secretari General de la Presidència del Govern Valencià.  
Els articles 3r i 4t del Decret del Consell de la Generalitat Valenciana núm. 114/1985, de 25 de juliol, pel qual s'estableix el nombre i la denominació de les Conselleries del Consell i les unitats directament dependents del President, preveuen l'estructura d'unitats de nivell directiu i de nivell administratiu que depenen directament del President de la Generalitat, per a l'exercici de les funcions executives que li corresponen com a President del Govern Valencià.  
De les funcions executives esmentades, que s'identifiquen fonamentalment amb les previstes en l'article 35 de la Llei de Govern Valencià, unes corresponen al President del Govern com a membre que n'és, i d'altres són les necessàries per a l'adequat funcionament administratiu de les unitats i dependències que s'integren en la Presidència.  
Atesa la creació de la Subsecretaria Tècnica pel Decret 114/1985 esmentat, de 25 de juliol, en què s'integra la Secretaria General, s'aprecia la conveniència de delegar aquestes darreres funcions en el Subsecretari Tècnic de la Presidència del Govern Valencià i en el Secretari General, per tal d'agilitzar- ne i fer-ne òptim l'exercici.  
En atenció d'aquests motius, segons que disposa l'article 68, 1 i 2, de la Llei de Govern Valencià,  
DECRETE:  
Article primer  
Delegar en el Subsecretari Tècnic de la Presidència del Govern Valencià, sense perjudici del que disposa l'article 2n, l'exercici de les funcions següents:  
a) La resolució en via administrativa dels recursos que s'interposen contra resolucions dels organismes o autoritats integrats en la Presidència del Govern Valencià, tret de les excepcions que establesquen les Lleis.  
b) La disposició de les despeses pròpies dels serveis de la Presidència del Govern Valencià, dins dels límits legals i pressupostaris, i l'ordenació de pagaments corresponents.  
c) L'exercici de les facultats ordinàries en matèria de contractació administrativa dins dels límits legals pressupostaris.  
Article segon  
Les funcions descrites en els apartats b) i c) de l'article anterior, es deleguen en el Secretari General fins un límit de cinc milions de pessetes.  
Article tercer  
L'exercici de la delegació s'adequarà al que disposen l'article 68 de la Llei de Govern Valencià, als articles 93.4 i 118 de la Llei de Procediment Administratiu, i les resolucions que siguen dictades per l'òrgan delegat esgotaran la via administrativa.  
Article quart  
Aquest Decret es publicarà en el Diari Oficial de la Generalitat Valenciana.  
València, 30 de juliol de 1985.  
El President de la Generalitat,   
JOAN LERMA I BLASCO


Còpia Permalink ELI